**Bókaháza Községi Önkormányzat**

**Polgármesterétől**

**Előterjesztés: Bókaháza Községi Önkormányzat 2018. évi költségvetési beszámolójához, a Képviselő-testület 2019. május 9.-i ülésére.**

**Tisztelt Képviselő-testület!**

2018.évi költségvetés végrehajtásáról szóló beszámolót elkészítettük.

A beszámoló számszaki adatait a mellékletek tartalmazzák.

Az év végéig a gazdálkodás során a kötelezettségvállalásokhoz a pénzügyi fedezet rendelkezésre állt, likviditási gond nem jelentkezett.

A költségvetésben eredetileg jóváhagyott bevételi és kiadási főösszeg az eredeti előirányzat módosításának következtében 45.226.181 Ft-ról, 70.193.825 Ft-ra emelkedett.

**Bevételek alakulása:**

Működési célú támogatások a módosított előirányzathoz képest 93 %-os teljesülést mutatnak.

Közhatalmi bevételek a módosított előirányzat 132 %-ában álltak rendelkezésre, mely bevétel nagy részét a helyi adó bevételek képezik.

Az önkormányzat összes bevétele a módosított előirányzathoz képest 99 %-ban teljesült.

**Kiadások alakulása:**

A működési kiadásokon belül a módosított előirányzathoz képest a személyi juttatások 99 %-os, a munkaadót terhelő járulékok 98 %-os, a dologi kiadások 85 %-os, egyéb működési célú kiadások 11 %-os teljesülést mutatnak.

Beruházások tervezett összegének 100 %-a, a felújításokra tervezett előirányzat 72 %-a került felhasználásra.

A kiadási előirányzatok teljesülése összességében a módosításhoz képest 89 %-ban realizálódott.

Kérem a Képviselő-testületet, hogy a 2018. évi költségvetés végrehajtásáról szóló beszámolómat megvitatni és elfogadni szíveskedjenek.

**Bókaháza, 2019. április 25.**

 **Lóth Eszter**

 **polgármester**